Il-ġurnalista tan-New York Times Matina Stevis-Gridneff 'ikkoreġiet' lill-President Malti George Vella dwar il-lingwaġġ li uża b'rabta ma' dawk il-persuni li qed ifittxu l-ażil. Il-President Vella llum żar l-Uffiċċju Ewropew ta' Appoġġ fil-qasam tal-Ażil (EASO), fejn intlaqa' mid-Direttur Nina Gregori. Fi stqarrija maħruġa mill-Uffiċċju tal-President intqal li Vella ddeskriva l-immigrazzjoni u l-ażil bħala "piż". Vella tella' ritratti tal-okkażjoni fuq Twitter fejn reġa' semma' l-kelma piż bl-Ingliż (burden). Il-ġurnalista Matina Stevis-Gridneff rat il-kliem ta' Vella u jidher li xejn ma kienet kuntenta bl-użu tal-kelma "piż." Stevis-Gridneff qalet li dawk il-persuni li l-President Malti ddeskriva bħala piż huma dawk li jatgħu l-frott, iservu l-kafè, inaddfu d-djar, u li jħarsu lill-anzjani. Il-ġurnalista kompliet tgħid li jekk dan il-"piż" jingħata l-opportunitajiet, il-"piż" isalva l-ħajjiet tat-tfal, jiddefendi lin-nies fil-qorti u jkun kapaċi joħloq invenzjoni ġdida. The "burden" picks your fruit, serves your coffee, cleans your house & looks after your elderly parents. If you give the "burden" opportunities, it saves your kid's life, argues your case in court, invents something useful. Spreading the "burden" sounds like good policy. https://t.co/EtixVeKZZP — Matina Stevis-Gridneff (@MatinaStevis) July 28, 2020 Intqal li l-President esprima l-apprezzament tiegħu għax-xogħol li sar mill-EASO, u qal li huwa fundamentali biex jiġi żgurat li l-każijiet individwali ta' ażil jiġu trattati b'mod koerenti mill-istati membri kollha Ewropej. Vella jħassar it-tweet Aktar tard il-President ħassar it-tweet tiegħu. It-tweet oriġinali flimkien mar-risposta tal-ġurnalista qed jiġu ppubblikati hawn taħt. "Min jirrifjuta l-immigranti qed jiddikjara gwerra". Hekk sostna l-Papa Franġisku fl-2015 f'laqgħa tal-Moviment Ewkaristiku taż-Żgħażagħ f'udjenza miegħu fl-okkażjoni taċ-ċentinarju tat-twaqqif tiegħu. Min jirrifjuta immigranti jiddikjara gwerra – il-Papa .td_uid_3_5f210c3771d69_rand.td-a-rec-img{text-align:left}.td_uid_3_5f210c3771d69_rand.td-a-rec-img img{margin:0 auto 0 0}